नई दिल्ली. दुबई में मास्टर्स लीग में हिस्सा लेने पहुंचे दुनिया के बेहतरीन आक्रामक बल्लेबाज भारतीय क्रिकेटर वीरेंद्र सहवाग ने अंतरराष्ट्रीय क्रिकेट से संयास लेने के संकेत दिए हैं. बता दें कि सहवाग संयास लिए बिना दुबई में मास्टर्स लीग में नहीं खेल पाएंगे.
20 अक्टुबर 1978 को राजधानी दिल्ली में जन्मे वीरेंद्र सहवाग ने अपने क्रिकेट करियर में 104 टेस्ट मैचों में 8586 रन बनाए है. जिनमें 23 शतक 32 अर्धशतक शामिल हैं. वहीं सहवाग ने 251 वनडे मैचों में 8273 रन बनाए हैं जिसमें 15 शतक और 38 अर्धशतक शामिल हैं.
सहवाग टेस्ट मैच में तिहरा शतक बनाने वाले पहले भारतीय खिलाड़ी हैं. सहवाग के नाम टेस्ट मैच में दो बार तिहरा शतक बनाने रिकॉर्ड दर्ज है. उन्होंने अपना आखिरी मैच 3 जनवरी 2013 को पाकिस्तान के खिलाफ खेला था. वनडे में सहवाग का सर्वोच्च स्कोर 219 रन है.
साल 1999 में वनडे क्रिकेट में पदार्पण करने वाले सहवाग ने टेस्ट में 40 विकेट और वनडे में 96 विकेट भी लिए हैं.
awa_Deva awa_Deva awa_Deva awa_Deva